נמל התעופה ברמינגהאם

נמל התעופה ברמינגהאם (באנגלית: Birmingham Airport) הוא נמל תעופה בסמוך לעיר בֶרמינגהאם בבריטניה. נמל התעופה מדורג שביעי בין נמלי התעופה העמוסים ביותר בממלכה המאוחדת, אחרי ארבעת נמלי התעופה של לונדון, נמל התעופה מנצ'סטר, נמל התעופה אדינבורו, ולפני נמל התעופה בריסטול ונמל התעופה גלאזגו. סימנו הבין-לאומי של נמל התעופה בארגון חברות התעופה הבין-לאומי יאט"א הוא BHX, והוא מסומן EGBB בארגון הבין־לאומי לתעופה אזרחית ICAO. החברה המפעילה את נמל התעופה היא Birmingham Airport Ltd.

 מקור השם 
נמל התעופה קרוי על-שם בֶרמִינְגהאֵם, העיר הראשית באזור אותו הוא משרת. השם "ברמינגהאם" עצמו כפי הנראה גזור מהשפה האנגלית העתיקה, והיה בעבר "ברמונד איגנאס האם" ("Beormund ingas ham") אשר משמעותו הייתה "חוות אנשי בֵרְמוּנד". אחרים סבורים, שהשם מגיע משבט בֵאוֹרוֹמָה (Beorma) ופירושו היה השטח של שבט באורומה. משמעויות שתי ההנחות אינן שונות מאוד זו מזו. בתחילה הוסף הביטוי "הבין-לאומי" לשם הנמל, כלומר שמו המלא היה "נמל התעופה הבין-לאומי של ברמינגהאם". בשנת 2010 הושמט באופן רשמי הביטוי "הבין-לאומי" משם הנמל, ושמו קוצר ל-"נמל התעופה ברמינגהאם".

 גאוגרפיה ואקלים 
 גאוגרפיה 
נמל התעופה ברמינגהאם נמצא באזור הנקרא מערב המידלנדס (וסט מידלנדס-West Midlands). היישוב העירוני הקרוב ביותר, שהנמל נמצא בתחום שיפוטו הוא סוליהול (Solihull), במרחק נסיעה של פחות מ-7 ק"מ. הנמל ממוקם דרומית מזרחית לברמינגהאם, העיר הראשית באזור, במרחק של כ-17.3 ק"מ ממרכז העיר. ברמינגהאם היא מרכז מטרופוליטני גדול מאוד, הכולל ערים נוספות. מרכזים עירוניים אחרים הקרובים לנמל הם קובנטרי במרחק כ-16.5 ק"מ לסטר כ-59 ק"מ, דרבי 69 ק"מ, ונוטינגהאם במרחק של כ-77 ק"מ. הבירה לונדון מרוחקת מהנמל כ-184 ק"מ. גובהו של נמל התעופה מעל פני הים עומד על 103.3 מטר (339 רגל), והנמל בנוי באזור מישורי. אין חוף ים קרוב לנמל התעופה ברמינגהאם.

 אקלים 
תנאי מזג אוויר מהווים גורם מרכזי בתפעול נמל תעופה. שני גורמי מזג אוויר היכולים להכביד בברמינגהאם הם עננות ורוח. מהירות הרוח הממוצעת בנמל התעופה גבוהה יחסית, אך לא חזקה מדי. היא עומדת על 17.78 קמ"ש. מהירות הרוח בחודשי החורף, מדצמבר עד וכולל מרץ נעה בין 19 ל-21 קמ"ש בממוצע. כיווני הרוח משתנים בהתאם לעונות השנה. במהלך רוב חודשי השנה מעונן חלקית, עם אחוז עננות גבוה מ-50%. בחודשים יולי ואוגוסט בלבד אחוז העננות הממוצע יורד מעט אל מתחת ל-50%. בקיץ הטמפרטורות במקום נוחות והחורפים קרים, אך לא במידה קיצונית. החודשים החמים ביותר בשנה הם יולי ואוגוסט, 21 מעלות צלזיוס בממוצע בשעות היום, ו-12 מעלות ממוצעות בלילות. פברואר הוא החודש הקר ביותר, 7 מעלות במהלך הימים, ומעלה אחת בלבד בלילות. ממוצע הגשם הרב-שנתי עומד על 517.9 מ"מ. ימי השלג מסתכמים ב-0.5 ימים בלבד בממוצע בשנה.

 היסטוריה 
ההחלטה על הפעלת נמל תעופה עבור ברמינגהאם באתר הסמוך לאלמדון (Elmdon), הועברה בשנת 1928, אך עקב אילוצי תקצוב שנוצרו בעקבות המשבר הכלכלי הכלל עולמי "השפל הגדול", בין השנים 1929–1939, נחנך הנמל רק ב-8 ביולי 1939, על ידיי הדוכסית מקנט וראש ממשלת בריטניה נוויל צ'מברלין. הטיסות המסחריות הראשונות מהנמל היו ליעדים שנמצאו בתוך הממלכה המאוחדת. השימוש האזרחי בנמל פסק ב-3 בספטמבר 1939, עם פרוץ מלחמת העולם השנייה, לפי דרישת משרד האווירייה הבריטי. הבסיס נקרא אז "בסיס אלמדון", על-שם היישוב הסמוך ביותר. במהלך מלחמת העולם ה-2, שימש הבסיס לאימון צוותי אוויר ולניסוי מפציצי אוורו לנקסטר (Avro Lancaster) חדשים שיצאו מהמפעל, לפני העברתם ליחידות מבצעיות. הנמל חזר לפעילות אזרחית ב-8 ביולי 1946, תחת פיקוח ממשלתי. ב-1960 הוחזר הנמל לשלטון המקומי ומסלול הטיסה הוארך בשנים 1966-1967, והותאם לקליטת מטוסים גדולים יותר. טרמינל בין-לאומי נחנך על-ידיי המלכה אליזבט בשנת 1984. טרמינל נוסף נחנך ב-1991. ב-2011 הטרמינלים אוחדו, באמצעות הקמת מבנה ביניים המקשר ביניהם. ב-2007 תוכנן מסלול טיסה נוסף. המסלול לא נסלל, עקב התנגדות משפטית של גופי איכות הסביבה. הנמל זכה לביקורים של מטוס הקונקורד שאינו נמצא עוד בשירות פעיל, והיה לנמל התעופה הבריטי השני, שהותאם לקליטת מטוסי איירבוס 380 גדולי הגוף.

 מסלולים, טרמינלים, נוסעים, מטענים 
 מסלולים: לנמל התעופה מסלול טיסה יחיד, באורך 3,052 מטר (10,013 רגל) וברוחב 45 מטר (148 רגל), בכיוון 15/33, מחופה באספלט.
 טרמינלים: קיימים שני טרמינלים, שחוברו למבנה גדול אחד, המחולק בתוכו. החיבור נוצר על-ידיי בניית מבנה שלישי לקישור, הנקרא "חיבור המילניום" (Millennium Link).
 נוסעים: בשנת 2024 עברו בנמל התעופה ברמינגהאם 12.85 מיליון נוסעים (נכנסים ויוצאים). נתון זה גבוה ב-12% מהנתון של שנת 2023, וגבוה במעט אף מהנתון של 2019, לפני פרוץ מגפת הקורונה.
 מטענים: בשנת 2023 שנעו דרך נמל התעופה 44,000 טון של מטענים.

 שירותים 
בנמל התעופה ברמינגהאם קיימים שירותים הניתנים בנמלי תעופה בין-לאומיים מודרניים.

 חברות תעופה ויעדים 
טבלת נמלי תעופה, מהם ואליהם מתבצעות מברמינגהאם (BHX) שלושים טיסות ישירות חודשיות ויותר:
 נמלי תעופה אליהם מתבצעות לפחות שלושים טיסות בחודשמס'שם נמל היעד (סמל IATA) ומדינהמספר טיסות חודשיות1נמל התעופה דבלין (DUB) 2942נמל התעופה סכיפהול (AMS) 1903נמל התעופה בלפסט-ג'ורג' בסט (BHD) 1724נמל התעופה פלמה דה מיורקה (PMI) 1415נמל התעופה הבין-לאומי של פרנקפורט (FRA) 1106נמל התעופה אליקנטה-אלש מיגל ארננדס (ALC) 1097נמל התעופה הבין-לאומי של אנטליה (AYT) 1098נמל התעופה הבין-לאומי בלפסט (BFS) 1029נמל התעופה דלמאן (DLM) 9510נמל התעופה פארו (פורטוגל) (FAO) 9011נמל התעופה מאלגה (AGP) 8412 נמל התעופה אדינבורו (EDI) 8413נמל התעופה ברצלונה-אל פראט (BCN) 8014נמל התעופה אברדין (ABZ) 7815נמל התעופה טנריפה דרום (TFS) 7516נמל התעופה הבין-לאומי דובאי (DXB) 6217נמל התעופה איסטנבול (IST) 6118נמל התעופה הבין-לאומי דיסלדורף (DUS) 6019נמל התעופה גלאזגו (GLA) 5620נמל התעופה מינכן פרנץ יוזף שטראוס (MUC) 5421נמל התעופה הבין-לאומי רודוס דיאגורס (RHO) 4922נמל התעופה הבין-לאומי קרקוב יוחנן פאולוס השני (KRK) 4423נמל התעופה הבין-לאומי בוקרשט אנרי קואנדה (OTP) 4124נמל התעופה איביזה (IBZ) 4025נמל התעופה לנסרוטה (ACE) 4026נמל התעופה ציריך קלוטן (ZRH) 3727נמל התעופה גראן קנריה (LPA) 3728נמל התעופה הבין-לאומי בודפשט פרנץ ליסט (BUD) 3629נמל התעופה הבין-לאומי קורפו יואניס קפודיסטריאס (CFU) 3530נמל התעופה פוארטוונטורה (FUE) 3531נמל התעופה הבין-לאומי מלטה (MLA) 3232נמל התעופה גרנזי (GCI) 3133נמל התעופה הבין-לאומי חמד (DOH) 3134נמל התעופה הבין-לאומי לרנקה (LCA) 3035נמל התעופה ג'רזי (JER) 30
בנמל התעופה ברמינגהאם פועלות 27 חברות תעופה, נכון לחודש מאי 2025. בטבלה מופיעות החברות המבצעות את רוב הטיסות אל ומנמל התעופה, והטסות ל-2 יעדים או יותר:
 חברות תעופה עיקריות, המבצעות טיסות לשני יעדים לפחותמס'שם חברת התעופה והלאום המקורי שלהמספר יעדי טיסה1JET2.COM-ג'ט2 682ריינאייר-RYANAIR 483 איזיג'ט-EASYJET 404קבוצת TUI 105ויז אייר- מלטה WIZZ AIR  36סאן אקספרס-SunExpress 37אייר אינדיה-Air India 28יורווינגס-Eurowings 29לופטהנזה-LUFTHANSA 2
 תאונות ותקריות 
 תאונות 
 כשל בהמראה: ב-4 בינואר 2002 ביצע מטוס  (Bombardier Challenger 600 series) הרצה לקראת המראה. הטיסה הייתה מיועדת לנמל התעופה באנגור (BGR), במדינת מיין בארצות הברית. שניות אחדות לאחר ההמראה, החל המטוס לנטות על צידו והתרסק למסלול. מנוע אחד ניתק מהמטוס והדלק ניצת. כל חמשת האנשים שהיו על המטוס נהרגו, והמטוס נהרס לגמרי. חקירה העלתה שהצוות לא ביצע כראוי נוהל בדיקת הסרת קיפאון, והיה עייף מטיסה קודמת ולא הגיב היטב למצב.

 תקריות 
 רעידות בהמראה: ב-12 בדצמבר 2002 המריא מטוס מסוג בריטיש איירוספייס British Aerospace 146, מנמל התעופה ברמינגהם לכיוון נמל התעופה בלפסט (BHD). מייד לאחר ההמראה החלו רעידות חזקות של גוף המטוס ושל מוט ההגה, והצוות התקשה להשתלט על המטוס. לאחר ניתוק הטייס האוטומטי, הצליחו להחזיר את השליטה במטוס. הסיבה לתקרית הייתה כפי הנראה תנאי קור ורטיבות שלא טופלו על-פי הנהלים. הטיסה המשיכה כרגיל ולא היו נפגעים.
 חשד לפצצה ברכב: ב-23 באוקטובר 2024 הגיע לנמל התעופה רכב, שנחשד כנושא חומרי נפץ. שלטונות הנמל והמשטרה הורו על פינוי מידי של הנמל מכל מי ששה בו. כל הטיסות היוצאות עוכבו והמשטרה הורתה לאזרחים שלא להגיע לאזור נמל התעופה, ועצרה את התחבורה הציבורית לכיוון נמל התעופה. לאחר כמה שעות הוברר שהרכב לא נשא חומרי נפץ, והנמל הוחזר בהדרגה לפעילות רגילה. בתקרית לא היו נפגעים, והנזקים היחידים התבטאו בעיכובים ארוכים בטיסות. לאחר התקרית פוזרו בנמל קוביות בטון כבדות, המונעות גישה של כלי רכב לקרבת הטרמינלים.

 תחבורה אל הנמל וממנו 
 כבישים: באזור נמל התעופה יש מספר כבישים ראשיים, המאפשרים נגישות טובה. כבישי הרוחב (מזרח-מערב) A45 ו-M6, כבישי האורך (צפון-דרום) M42, A41 ו-A452.
 אוטובוס: קווי אוטובוס נוסעים בתכיפות רבה מברמינגהאם אל נמל התעופה, וגם בכיוון הנגדי.
 רכבת: תחנת הרכבת ממוקמת כ-400 מטרים מהכניסה הראשית של נמל התעופה. מונורייל משנע ברצף נוסעים אל ומהטרמינל, הנסיעה במונורייל אורכת כ-2 דקות. תחנת הרכבת מחברת את הנמל עם מרכז ברמינגהאם, וגם עם קובנטרי.
 תעופה: נמל תעופה בין-לאומי הקרוב ביותר היכול לשמש אלטרנטיבה לנמל התעופה ברמינגהאם, הוא נמל התעופה מזרח המידלנדס, במרחק של כ-59 ק"מ.

 גלריה 

 ראו גם 
 נמל התעופה הית'רו, לונדון
 נמל התעופה לונדון גטוויק
 נמל התעופה לונדון סטנסטד
 נמל התעופה לידס-ברדפורד

 קישורים חיצוניים 




 הערות שוליים 

ברמינגהאם
קטגוריה:ברמינגהאם
בסיס אלמדון